મુંબઈઃ હાલમાં જ કાજોલની એક ફિલ્મ આવી હતી, 'હેલિકોપ્ટર ઈલા'. આ ફિલ્મમાં સિંગલ મધર તરીકે કાજોલ હતો અને તે પોતાના દીકરાને લઈને ઓવર પઝેસિવ હતી. તે સતત દીકરાની આસપાસ જોવા મળતી હતી. લાગે છે કે અક્ષય કુમારની પત્ની ટ્વિંકલ ખન્ના પણ આવી જ મોમ છે. અક્ષય કુમાર-ટ્વિંકલનો દીકરો આરવ ઈંગ્લેન્ડમાં ભણે છે. ટ્વિંકલે હાલમાં જ સોશ્યિલ મીડિયામાં એ વાત સાબિત કરી કે તે બાળકો પર સતત નજર રાખતી મોમ છે. હાલમાં જ તેણે એક ફોટો ટ્વિટ કર્યો હતો. આ તસવીર ઈંગ્લેન્ડની છે, જેમાં આરવનો ચહેરો જોવા મળે છે અને તેની પાછળ એક મોટી બિલ્ડિંગ છે, જેના પર ટ્વિંકલ લખેલું છે. આ તસવીર પોસ્ટ કરીને ટ્વિંકલને લખ્યું છે,''એક સારી ભારતીય માતા પોતાના દીકરાના જીવનમાં દરેક સમયે હાજર રહેવા માટે કોઈને કોઈ ઉપાય શોધી જ લે છે...''#નમસ્તે બેટાજી#ઈંગ્લેન્ડ. જોકે, ટ્વિંકલે આ ટ્વિટ માત્ર મજાકમાં કરી હતી. તે પોતાના દીકરાને ઘણી જ મિસ કરે છે. 14 સપ્ટેમ્બરના રોજ જ્યારે આરવનો 16મો જન્મદિવસ હતો ત્યારે ટ્વિંકલે ઈમોશનલ ટ્વિટ કરી હતી, ''15 બર્થડે સાથે મનાવ્યા બાદ આ પહેલો જ બર્થડે છે, જ્યારે આપણે સાથએ નથી. હું બર્થડે બોયને ઘણો જ મિસ કરું છું...''